সোমবার সকালে যাদবপুর বিশ্ববিদ্যালয়ে যাচ্ছেন অন্তর্বর্তী উপাচার্য ভাস্কর গুপ্ত

কলকাতা: ওয়েবকুপার পক্ষ থেকে আয়োজন করা হয়েছিল একটি বৈঠকের। সেখানেই উপস্থিত হন রাজ্যের শিক্ষামন্ত্রী ব্রাত্য বসু। গাড়ি হামলার ঘটনার মুখমুখি হন তিনি। ঘটনায় আহত হন এক পড়ুয়া। জানা যায়, এক পড়ুয়া শিক্ষামন্ত্রীর গাড়ির চাকায় আহত হন। আর তারপর থেকেই ক্যাম্পাস জুড়ে শুরু হয় বিক্ষোভ। যাদবপুরের উপাচার্যের সঙ্গে বৈঠকে বসতে চেয়েও বিক্ষোভ দেখান বিশ্ববিদ্যালয়ের পড়ুয়ারা। কিন্তু শারীরিক অসুস্থতা নিয়ে যাদবপুর বিশ্ববাদ্যালয়ের অন্তর্বর্তী উপাচার্য ভাস্কর গুপ্ত ভর্তি ছিলেন হাসপাতালে। তবে এক সপ্তাহ আগে হাসপাতাল থেকে ছাড়া পেয়ে বাড়ি ফিরেছিলেন উপাচার্য ভাস্কর গুপ্ত। হাসপাতাল থেকে ছাড়া পেলেও তাঁকে ১৫দিন বিশ্রামে থাকার পরামর্শ দেওয়া হয় চিকিৎসকের পক্ষ থেকে। তবে মাত্র এক সপ্তাহ ছুটি কাটিয়ে এবার ক্যাম্পাসে যেতে চলেছেন উপাচার্য ভাস্কর গুপ্ত।

আরও পড়ুন: আগুনে ঝলসে মৃত ৫১, জখম বহু! ভোররাতে নৈশক্লাবে হুলুস্থুল কাণ্ড

আগামীকাল অর্থাৎ সোমবারই তিনি ক্যাম্পাসে জেতে চলেছেন বলে জানা যাচ্ছে। পড়ুয়াদের সঙ্গে বৈঠকে বসেন কিনা এখন সেদিকেই সকলের নজর।

দেখুন অন্য খবর